**Zbor članov OO ZB za vrednote NOB Mirna - 2. marec 2025**

Predsednik OO ZB Mirna je podal poročilo delovanja naše organizacije v preteklem letu. Na Debencu je tovariško srečanje članov in simpatizerjev uspešno izpeljano, udeležba je bila zadovoljiva.

Udeležili smo se organiziranih prireditev v okviru našega združenja.

Ob spominu na mrtve smo organizirali komemoracijo pri spomeniku na Rojah. Obiskali smo tudi druga spominska obeležja v občini. Praporščak je vestno opravljal svojo obveznost in se udeleževal proslav in pogrebov naših članov. Ob novem letu smo obiskali člane, starejše od 80 let in jih obdarili s skromnim darilom.

Člani zbora članov smo bili seznanjeni tudi s finančnim poročilom združenja in OO ZB Mirna za leto 2024.

V letošnjem letu se bomo že tradicionalno srečali na Debencu, prisostvovali bomo na dogodkih v okviru našega združenja ,v počastitev 80. obletnice osvoboditve in dneva upora proti okupatorju pa se bomo udeležili osrednje proslave štirih občin, dne 25.4.2025 v Mokronogu.

Breda Baranašič